ઈન્ડિયન એરફોર્સમાં ૧૭ વર્ષ સુધી ફરજ બજાવીને ૧૯૬પ અને ૧૯૭૧ના પાકિસ્તાન સામેના યુદ્ધમાં ભાગ લઈ ચૂકેલા નિવૃત્ત એરફોર્સ ઓફિસર બી.એસ.માન કહે છે, “હવે બહુ થયું, આતંકવાદીઓ અને પાકિસ્તાનને હવે તેની ભાષામાં જવાબ આપવાનો સમય આવી ગયો છે. ઉરીની ઘટના બાદ ભારત સરકારે જે વ્યૂહરચનાઓ અપનાવી તે યોગ્ય છે અને હવે તેની સાથેના યુદ્ધ માટે સમયની રાહ જોવાઈ રહી હોય તેમ લાગી રહ્યું છે. ભારત આંતરરાષ્ટ્રીય ફોરમ પર પાકિસ્તાનને બેનકાબ કરવામાં સફળ રહ્યું છે. આ સાઇકૉલોજી પ્રેશર એ ભારતની એક જીત છે.